PolyAgent/wiki_georgian_en_parallel_20231101 huggingface dataset:
ბარბი

ბარბი — მოდური თოჯინა, რომლის მწარმოებელი ამერიკული კომპანია Mattel, Inc.. იგი პირველად 1959 წელს გამოვიდა. თოჯინის შექმნის იდეა ეკუთვნის ამერიკელ რუთ ჰენდლერს.
ისტორია
რუთ ჰენდლერმა და მისმა მეუღლემ ელიოტმა გასული საუკუნის 40–იან წლებში გახსნეს ფირმა, რომელიც აწარმოებდა სურათებისთვის ხის ჩარჩოებს. ელიოტი ამზადებდა ჩარჩოებს, ხოლო რუთი დაკავებული იყო მისი რეკლამით და რეალიზაციით.
იდეა პატარა გოგონებისათვის "დიდი გოგონას" თოჯინის შექმნის შესახებ რუთს მოუვიდა მაშინ, როდესაც მან დაინახა, რომ მისი გოგონას – ბარბარას და მის მეგობრებს შორის "ბავშვი თოჯინებზე" უფრო მეტი პოპულარობით სარგებლობდნენ სწორედ "დიდი გოგონას" თოჯინები.
თავიდან მან გადაწყვიტა წარმოებიდან მორჩენილი ხის მასალიდან თოჯინებისათვის პატარა ავეჯის დამზადება. სულ ცოტა ხანში ეს ბიზნესი გაცილებით მომგებიანი აღმოჩნდა, ვიდრე ჩარჩოების. მაგრამ ჰენდლერებს არ ყოფნიდათ საკუთარი თანხები ბიზნესის განვითარებისთვის. ამიტომ მათ გადაწყვიტეს ბიზნესში ჩაერთოთ თავიანთი მეგობარი – ჰერალდ მეტსონი.
1956 წელს შვეიცარიაში დასვენების დროს რუთ ჰენდლერმა ერთ–ერთი მაღაზიის ვიტრინაში დაინახა თოჯინა, რომელსაც ეძახდნენ "ლილის". და მან გადაწყვიტა, თავისი იდეა თოჯინებთან დაკავშირებით რეალობად ექცია – შეექმნა ბავშვებისთვის თოჯინა, რომელიც იქნებოდა მათთვის ნამდვილი მოდელი, ოცნების გოგონა. სამშობლოში დაბრუნებამდე რუთმა მოახერხა შეესყიდა "ლილიზე" საავტორო უფლება.
ამერიკაში დაბრუნების შემდეგ ჰენდლერებმა დაიწყეს ლილის ამერიკული ანალოგის შექმნა.
1958 წელს რუთ ჰენდლერმა ოფიციალურად დააპატენტა თოჯინა – ბარბი (Barbie). მისი სახელი შერჩეული იქნა ქალიშვილის – ბარბარას პატივსაცემად.
დებიუტი შედგა 1959 წელს ნიუ–იორკის ყოველწლიურ სათამაშოების გამოფენა – გაყიდვაზე. კომპანიამ Mattel პირველად წარმოადგინა თავისი ახალი სათამაშო – გრძელფეხებიანი, ლამაზი, მოდურად ჩაცმული, მაკიაჟით, ფრჩხილებზე მკვეთრი ფერის ლაქით და პერლამუტრის საყურეებით მორთული თოჯინა. ბარბი წარმოდგენილი იყო ორ ვარიანტში: ქერა და შევგვრემანი.
1961 წლისთვის ბარბი უკვე იყო ყველა დროის ყველაზე ცნობილი თოჯინა–მოდელი მსოფლიოში.
რესურსები ინტერნეტში
The Official Barbie Website – Owned By Mattel
St. Petersburg Times Floridian: "The doll that has everything – almost", an article by Susan Taylor Martin about the "Muslim Barbie"
USA Today: Barbie at number 43 on the list of The 101 Most Influential People Who Never Lived
The Telegraph: Doll power: Barbie celebrates 50th anniversary and toy world dominance
NPR Audio Report: Pretty, Plastic Barbie: Forever What We Make Her
Lawmaker Wants Barbie Banned in W.Va.; Local Residents Quickly React March 3, 2009
New York Times: Barbie: Doll, Icon Or Sexist Symbol? December 23, 1987
Barbie's 50th – slideshow by The First Post
Mattel shuts flagship Shanghai Barbie concept store March 7, 2011
Making Cindy into Barbie? - BBC News, HEALTH (21 September 1998)
Becoming Barbie: Living Dolls, Real Life Couple Are Models Of Plastic Perfection - by Rebecca Leung (Aug. 6, 2004) CBS News
Anna Hart, Introducing the new, realistic Barbie: 'The thigh gap has officially gone', The Telegraph website, January 28, 2016
სათამაშოები
თქმულებები ჯედაებზე: სითთა ბნელი მბრძანებლები

თქმულებები ჯედაებზე: სითთა ბნელი მბრძანებლები
„თქმულებები ჯედაებზე: სითთა ბნელი მბრძანებლები“ — ექვსნაწილიანი სიუჟეტური თაღი კომიქსების სერიაში თქმულებები ჯედაებზე. მისი სცენარის ავტორები არიან ტომ ვეიტჩი და კევინ ჯ. ანდერსონი. პირველი ნომერი გამომცემლობამ Dark Horse Comics გაყიდვაში 1996 წლის 1 თებერვალს გამოუშვა.
სიუჟეტი
ამ კომიქსებში მოქმედება ხდება ვარსკვლავური ომების გალაქტიკაში იავინის ბრძოლამდე 3.997 წლით ადრე. მასში მოთხრობილია ულიკ ქელ-დრომას შემდგომი თავგადასავლებისა და ექსარ კუნის, სითთა ბნელი მბრძანებლის შესახებ. ასევე სიუჟეტის ძირითად ხაზს წარმოადგენს ჯედაების, ულიკ ქელ-დრომას და ნომი სანრაიდერის მცდელობები, დაიმორჩილონ ძალის ბნელი მხარე. სატალი და ალემა, წარმოდგენილი წინა სერიაში, თქმულებები ჯედაებზე: ფრიდონ ნადის ამბოხება, ამ თავებში უკვე აკონტროლებენ ძალის ბნელ მხარეს, რათა მისი დახმარებით გავლენა იქონიონ სხვებზეც. ასევე მოთხრობილია ექსარ კუნის ბნელ მხარეს მოქცევის, ფრიდონ ნადის სულის ხელმეორედ განადგურებისა და ულიკისა და ექსარის მოკავშირეებად ჩამოყალიბების შესახებ.
გამოცემები
სითთა ბნელი მბრძანებლები: ძალის ოსტატები და მოწაფეები
სითთა ბნელი მბრძანებლები: სითების ძიება
სითთა ბნელი მბრძანებლები: დაშვება ბნელ მხარეს
სითთა ბნელი მბრძანებლები: ბნელი ჯედაის სიკვდილი
სითთა ბნელი მბრძანებლები: სითთა საიდუმლოება
სითთა ბნელი მბრძანებლები: ჯედაების იერიში
რესურსები ინტერნეტში
ინფორმაცია Dark Horse-ის საიტზე გაერთიანებული გამოცემის შესახებ
1994 წლის კომიქსები
Dark Horse Comics-ის გამოცემები
ვარსკვლავურ ომებზე დაფუძნებული კომიქსები
Cotabambas Province

Cotabambas Province
The Cotabambas Province is a province located in the Apurímac Region of Peru. The province has a population of 44,028 inhabitants. The capital of this province is the city of Tambobamba.
Boundaries
North: Cusco Region
East: Cusco Region
South: Cusco Region
West: Abancay Province, Grau Province, Antabamba Province
Geography
One of the highest peaks of the province is Wiska at approximately . Other mountains are listed below:
Political division
The province extends over an area of and is divided into six districts:
Tambobamba
Cotabambas
Coyllurqui
Haquira
Mara
Challhuahuacho
Ethnic groups
The people in the province are mainly indigenous citizens of Quechua descent. Quechua is the language which the majority of the population (90.18%) learnt to speak in childhood, 9.55 % of the residents started speaking using the Spanish language and 0.17% using Aymara (2007 Peru Census).
See also
Markansaya
Qiwllaqucha
References
External links
www.cotabambas.com
Provinces of the Apurímac Region
ბელუ-ჟარდინი

ბელუ-ჟარდინი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 608 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-იპოჟუკის შემადგენლობაში.
2010 წლის მონაცემებით, მოსახლეობა 72 432 ადამიანს შეადგენდა, მოსახლეობის სიმჭიდროვე 111.83 კმ²-ზე. ფართობი 647 698 კმ²-ია.
იხილეთ აგრეთვე
პერნამბუკუ
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პერნამბუკუს შტატის მუნიციპალიტეტები
ოქროს გლობუსის მე-12 დაჯილდოება

ოქროს გლობუსის მე-12 დაჯილდოება გაიმართა 1955 წლის 24 თებერვალს. მასში 1954 წლის ფილმები მონაწილეობდნენ.
ლაურეატები
რესურსები ინტერნეტში
ოფიციალური საიტი
ოქროს გლობუსი
ჯუზეპე ჯუდიჩე

ჯუზეპე ჯუდიჩე მილანელი (გ. 1646, კონსტანტინოპოლი), პატრი, თეატინელთა ძმობის წევრი, მისიონერი.
1631 არქანჯელო ლამბერტისთან ერთად ქართლში, გორში, ჩამოვიდა. 1633 ორივე ახალციხისა და გურიის გავლით სამეგრელოში ჩავიდა. აქ დაიწყო ჯუდიჩემ სამისიონერო საქმიანობა, სწავლობდა მეგრულ ენასა და საექიმო საქმიანობას ეწეოდა ლევან II დადიანის დავალებით ჯუდიჩე 1643 რომში პაპ ინოკენტი X-თან ჩავიდა სარწმუნოებრივ-პოლიტიკური ურთიერთობის გაძლიერების მიზნით. დაბრუნებისას თანამგზავრებთან ერთად ოსმალეთში დაატყვევეს და იქვე გარდაიცვალა.
სამეგრელოში ყოფნის პერიოდში შეადგინა რელაციონები და რომს გააგზავნა. ლამბერტის „სამეგრელოს აღწერასთან“ ერთად ჯუდიჩეს წერილები უძვირფასესი წყაროა XVII საუკუნის სამეგრელოს და საერთოდ საქართველოს პოლიტიკური, ეკონომიკური და კულტურის ისტორიის შესასწავლად.
ლიტერატურა
ბადრიძე, შ., ქსე, ტ. 11, გვ. 578, თბ., 1987
იტალიელი ქრისტიანი მისიონერები
თეატინელები
ევროპელი მოგზაურები საქართველოში
საბჭოთა კავშირის საფეხბურთო ჩემპიონატი 1968

საბჭოთა კავშირის საფეხბურთო ჩემპიონატი 1968 — საბჭოთა კავშირის საფეხბურთო ჩემპიონატის 30-ე გათამაშება. გამარჯვებული გახდა კიევის „დინამო“, მეორე ადგილზე გავიდა მოსკოვის „სპარტაკი“, მესამეზე – მოსკოვის „ტორპედო“. დაიწყო 28 მარტს და დასრულდა 17 ნოემბერს.
შედეგები
კლასი „А“, პირველი ჯგუფი: ცხრილი
ჩემპიონი
რესურსები ინტერნეტში
The Rec.Sport.Soccer Statistics Foundation.
1968
1968 წელი ფეხბურთში
კილკერინი

კილკერინი — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
იხილეთ აგრეთვე
გოლუეის საგრაფო
გოლუეის საგრაფოს დასახლებული პუნქტები
ზვიად ნადარეიშვილი

ზვიად ნადარეიშვილი (დ. 25 ნოემბერი, 1959) — ქართველი პოლიტიკოსი.
დაამთავრა საქართველოს სუბტროპიკული მეურნეობის ინსტიტუტი. 1983 წლიდან იყო გულრიფშის რაიონის დრანდის შრომითი სწავლების კომბინატის პედაგოგი. 1984 წლიდან იყო № 2 მოძრავი კოლონის მუშაკი. საქართველოს ჰელსინკის კავშირის ცხუმ-აფხაზეთის რეგიონული ორგანიზაციის გამგეობის წევრი. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
ზვიად ნადარეიშვილი — საქართველოს პარლამენტის ოფიციალური საიტი
დაბადებული 25 ნოემბერი
დაბადებული 1959
საქართველოს რესპუბლიკის I მოწვევის უზენაესი საბჭოს წევრები
ზ
აიორა

აიორა — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ვალიე-დე-კოფრენტესის კომარკის შემადგენლობაში. ფართობი — 446,6 კმ². მოსახლეობა — 5283 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
აიორის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
გაერთიანებული სამეფოს პრემიერ-მინისტრების სია

გაერთიანებული სამეფოს პრემიერ-მინისტრების სია
აქ მოყვანილია გაერთიანებული სამეფოს პრემიერ-მინისტრების სია.
იხილეთ აგრეთვე
გაერთიანებული სამეფოს პრემიერ-მინისტრი
კაკაბეთი

კაკაბეთი — სოფელი საქართველოში, საგარეჯოს მუნიციპალიტეტში, მდებარეობს გომბორის ქედის სამხრეთ-დასავლეთ კალთაზე. ზღვის დონიდან 700 მეტრი, საგარეჯოდან 23 კილომეტრი.
ისტორია
კაკაბეთი XVII და XVIII საუკუნეების ისტორიულ დოკუმენტებში იხსენიება. სოფელი თავდაპირველად ჩერქეზიშვილთა სამკვიდრო ყოფილა. 1675 წლიდან კი, ალავერდელ ეპისკოპოსს გადაეცა. როცა მეფე ერეკლე I-მა ალავერდის წმინდა გიორგის ეკლესიას ბოქაულთუხუცესი გოჯასპი ზაალიშვილი შესწირა მისი ყმითა და მამულით, მათ შორის იყო კაკაბეთის მამულებიც. 1693 წელს კახეთის ბატონმა და ყარაბაღის ბეგლარბეგმა — აბასყული-ხანმა სოფელი უბოძა თუშთა მოურავს მამუკა ჩოლოყაშვილს, სახლთუხუცესს დურმიშხანსა და მათ შვილებს.
კაკაბეთი იყოფა უბნებად. მათი სახელწოდება მომდინარეობს სოფელში მცხოვრები ძირითადი გვარებისგან, გარდა უკიდურეს აღმოსავლეთ განაპირა უბნის ვერხვიანისა (ამჟამად სოფელია).
1800 წლის 7 ნოემბერს, სოფლის მახლობლად, მდინარე ივრის მარჯვენა ნაპირზე, ნიახურის ველზე, გაიმართა დიდი ბრძოლა ომარ-ხან ავარიელის 20 ათასიანი ლაშქრის წინააღმდეგ. საისტორიო ლიტერატურაში ეს ბრძოლა იხსენიება როგორც კაკაბეთის, ისე ნიახურის ბრძოლის სახელით.
რუსეთისგან ქართლ-კახეთის სამეფოს ჩამოშორებას, ირანთან ერთად, ავარიის მფლობელი ომარ-ხანიც ცდილობდა. გეგმის მიხედვით, დაღესტნელებსა და ყიზილბაშებს თბილისისთვის ორი მხრიდან უნდა შეეტიათ, მაგრამ, ირანში შინააშლილობისა და მაშინდელი გამგებლის ბაბა-ხანის პოლიტიკური მოსაზრების შეცვლის გამო, ირანელებმა გადაიფიქრეს და დასახული მიზნის შესრულება ომარ-ხანის ლაშქარს დაეკისრა. დაღესტნელთა მოსალოდნელი შემოსევის მოსაგერიებლად, იოანე და ბაგრატ ბატონიშვილების მეთაურობით, შეიქმნა ქიზიყელ მოხალისეთა რაზმი. მათ რუსთა 2 ბატალიონიც დაეხმარა.
ბრძოლა ომარ-ხანის ლაშქრის სრული განადგურებით დამთავრდა. თვით ომარ-ხანმა ძლივს დააღწია თავი ტყვეობას. ქვეყანა აოხრებას გადაურჩა.
1812 წლის კახეთის აჯანყების დროს კაკაბელებმა სოფელში განლაგებული რუსთა საეგზეკუციო რაზმი გაანადგურეს.
დემოგრაფია
2014 წლის აღწერის მონაცემებით სოფელში ცხოვრობს 2771 ადამიანი.
იხილეთ აგრეთვე
ავაზასგორის ნამოსახლარი
კაკაბეთის კავთის ღვთისმშობლის ეკლესია
კაკაბეთის კავთის წმინდა გიორგის ეკლესია
კაკაბეთის სამების ეკლესია
კაკაბეთის ღვთისმშობლის მეორე ეკლესია
კაკაბეთის ღვთისმშობლის პირველი ეკლესია
კაკაბეთის ყველაწმინდის ეკლესია
ლიტერატურა
სქოლიო
საგარეჯოს მუნიციპალიტეტის სოფლები
ალ-კარდაჰა (მრავალმნიშვნელოვანი)

ალ-კარდაჰა (მრავალმნიშვნელოვანი)
ალ-კარდა შეიძლება აღნიშნავდეს:
ალ-კარდა — სირიის მინტაკა
ალ-კარდა — სირიის ნაჰია
ალ-კარდა — ქალაქი სირიაში
მრავალმნიშვნელოვანი
ოკოიოს რაიონი

ოკოიოს რაიონი — რაიონი პერუში, უანკაველიკის რეგიონის უაიტარის პროვინციაში. მდებარეობს ზღვის დონიდან 1 950 მეტრზე. 2007 წლის მონაცემებით, მოსახლეობა 1 462 ადამიანს შეადგენდა, სიმჭიდროვე 9.4 ადამიანი კმ²-ზე. ფართობი 154.71 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უანკაველიკის რეგიონის რაიონები
უაიტარის პროვინციის რაიონები
მოკეგუის რეგიონი

მოკეგუის რეგიონი
მოკეგუა — რეგიონი პერუში. მისი ფართობია 15 733.97 კმ². მოსახლეობა - 163 757 (2004 წლის მონაცემებით). რეგიონის დედაქალაქია მოკეგუა, რეგიონში მოსახლეობით ყველაზე დიდი ქალაქია ილო. მონკეგა იყოფა 3 პროვინციად და 20 მხარედ. მონკეგას აღმოსავლეთიდან ესაზღვრება წყნარი ოკეანე და პერუს შემდეგი რეგიონები: ჩრდილოეთიდან - არეკიპა, სამხრეთიდან - ტაკნა, ხოლო აღმოსავლეთით - პუნო.
რეგიონის მთავარი ბუნებრივი რესურსებია: სპილენძი, ზეთისხილი და ავოკადო. რეგიონის ერთ-ერთი მთავარი მდინარეა ტამბო.
რესურსები ინტერნეტში
Gobierno Regional de Moquegua.
პერუს რეგიონები
მოკეგუის რეგიონი
ჰორდიენკივცი

ჰორდიენკივცი — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 141 კაცს შეადგენდა.
რესურსები ინტერნეტში
სოფლის ამინდი
ჰენიჩესკის რაიონის სოფლები
ქსელური ტრაფიკი

ქსელური ტრაფიკი ან მონაცემთა ტრაფიკი — მონაცემთა რაოდენობა, რომელიც მოძრაობს ქსელში დროის მოცემულ მომენტში. კომპიუტერულ ქსელებში ქსელური მონაცემები, ხშირ შემთხვევაში, ინკაფსულირებულია ქსელურ პაკეტებში, რომლებიც უზრუნველყოფენ ქსელში ჩატვირთვას. ქსელური ტრაფიკი არის ქსელური ტრაფიკის გაზომვის, მართვისა და სიმულაცისისათვის ძირითადი კომპონენტი.
ქსელური ტრაფიკის გაზომვა — კონკრეტულ ქსელში ტრაფიკის მოცულობის და ტიპის განსაზღვრა;
ქსელური ტრაფიკის მართვა — ქსელური ტრაფიკის გაზომვა, პრიორიტეტიზაცია, კონტროლი ან შემცირება;
ქსელური ტრაფიკის სიმულაცია — კავშირგაბმულობის ქსელის ეფექტურობის და წარმადობის გაზომვა;
ტრაფიკის წარმოების მოდელი — კომპიუტერული კავშირგაბმულობის ქსელებში ტრაფიკის ნაკადების ან მონაცემთა წყაროების სტოქასტიკური მოდელი.
ქსელური ტრაფიკის სწორი ანალიზი არგებს ორგანიზაციის ქსელურ უსაფრთხოებას — ქსელში მოძრავი უჩვეულო რაოდენობის ტრაფიკი შესაძლებელი იყოს შეტევის მანიშნებელი. ქსელური ტრაფიკის ანგარიშები მნიშვნელოვან ინფორმაციას იძლევიან მსგავსი შეტევებისგან თავდაცვისათვის.
ტრაფიკის მოცულობა არის სრული რესურსის ან დაწესებულების მიერ შესრულებული სამუშაოს საზომი, რომელიც ხშირად 24 საათის მასშტაბში განიხილება, და იზომება ერლანგ-საათის ერთეულში. ერლანგი არის საშუალო ინტენსიურობის ნამრავლი დროის პერიოდზე, რომელშიც მიმდინარეობდა დაკვირვება.
ტრაფიკის მოცულობა = ტრაფიკის ინტენსიურობა × დრო
ტრაფიკის მოცულობა 1 ერლანგ-საათი შეიძლება გამოწვეული იყოს ორი წრედის უწყვეტი დაკავებულობით ერთი საათის მანძილზე, ან 2 საათის მანძილზე ერთი სანახევროდ დაკავებული წრედის მიერ. კავშირგაბმულობის ოპერატორებისათვის სასიცოცხლოდ მნიშვნელოვანია ტრაფიკის მოცულობის ცოდნა, ვინაიდან ეს პირდაპირ განსაზღვრავს მათ შემოსავალს.
კომპიუტერული ქსელები
ნოვიე-სული

ნოვიე-სული — სოფელი რუსეთის ფედერაციაში, ბაშკირეთის რესპუბლიკის ერმეკეევოს რაიონში.
2010 წლის მონაცემებით სოფელში ცხოვრობს 290 ადამიანი. რაიონულ ცენტრ ერმეკეევოდან დაშორებულია 13 კილომეტრით. უახლოესი რკინიგზის სადგურია პრიუტოვო, რომელიც დაშორებულია 43 კმ-ით.
2002 წლის აღწერის მიხედვით მოსახლეობის უმრავლესობას მორდვა-ერზიანიე შეადგენენ (81 %).
რესურსები ინტერნეტში
Совет муниципальных образований Республики Башкортостан.
სქოლიო
ერმეკეევოს რაიონის სოფლები
გარსია-ერნანდესი

გარსია-ერნანდესი
გარსა-ერნანდესი (ოფიციალურად გარსია-ერნანდესის მუნიციპალიტეტი; ) ― მეოთხე კლასის მუნიციპალიტეტი ბოჰოლის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 24 430 ადამიანს შეადგენს. მოიცავს 30 ბარანგაის.
კლიმატი
რესურსები ინტერნეტში
Municipality of Garcia Hernandez
სქოლიო
ბოჰოლის პროვინციის მუნიციპალიტეტები
The (Cyrillic)

The (Cyrillic)
The or Es with Descender (Ҫ ҫ; italics: Ҫ ҫ) is a letter of the Cyrillic script. The name the is pronounced , like the pronunciation of in "theft". In Unicode, this letter is called "Es with descender". In Chuvash, it looks identical to the Latin letter C with cedilla (Ç ç Ç ç). Occasionally it also has the hook diacritic curved rightward like an ogonek, as in the SVG image shown in the sidebar. In many fonts, the character hooks to the left.
The is used in the alphabets of the Bashkir, Chuvash, and Nganasan languages.
In Bashkir it represents the voiceless dental fricative .
In Chuvash it represents the voiceless alveolo-palatal fricative .
In Nganasan it represents the voiceless dental fricative .
It is usually romanized as 'ś', 'θ', or 'þ'.
Computing codes
See also
С с : Cyrillic letter Es
Ѳ ѳ : Cyrillic letter Fita, pronounced in Russian as "Ф" , which replaced it in the 1918 alphabet reform, and derived from the Greek letter theta, classically pronounced as a voiceless dental fricative [], but sounding like [] in Byzantine Greek, which influenced East Slavic languages the most
С̈ с̈ : Cyrillic letter Es with diaresis, replaced by this letter
Cyrillic characters in Unicode
References
სემიტური ენები

სემიტური ენები — აზიისა და აფრიკის კონტინენტზე გავრცელებული მონათესავე ენები, რომელთა ფიქსირებული ისტორია 6 ათას წელს მოიცავს. სემიტურ ენებს ყოფენ აღმოსავლურ (აქადური — მესოპოტამიაში) და დასავლურ შტოებად. დასავლური თავის მხრივ იყოფა ჩრდილოურ სემიტურად (ამორეული, უგარითული, არამეული, ებრაული, მოაბური, ფინიკიური), რომლებიც სირია-პალესტინაშია გავრცელებული, და სამხრეთულ სემიტურად (არაბული, ეთიოპიური), რომლებიც არაბეთის ნახევარკუნძულსა და აფრიკის კონტინენტზეა გავრცელებული. დროთა განმავლობაში ხმარებიდან გამოდიოდნენ ცალკეული სემიტური ენები, ან ამა თუ იმ ენის გარკვეული დიალექტები. დღეს ცოცხალ ენებად აღარ ითვლება აქადური, ამორეული, ფინიკიური და უგარითული, არამეულისა და ეთიოპიურის მთელი რიგი ლიტერატურული დიალექტები, მათ შორის კლასიკური კლასიკური სირიული, მანდეური, გეეზი. XX საუკუნის 20-იან წლებამდე არსებობდა თვალსაზრისი, რომ სემიტური ენები ქმნიან ერთ ენობრივ ოჯახს, რომელიც ხასიათდება მორფოლოგიური თუ სინტაქსური სტრუქტურის საერთო ტიპით, ბგერათა შესატყვისობის მკაცრი კანონზომიერებით. შემდგომში მას დაუპირისპირდა მოსაზრება სემიტური და ე.წ. ქამიტური ენების გენეტიკური ერთიანობის შესახებ.
იხილეთ აგრეთვე
სემიტები
აღმოსავლეთმცოდნეობა
ისლამოლოგია
არაბისტიკა
სემიტოლოგია
ოსმანისტიკა
არაბული ანბანი
თბილისის აზიისა და აფრიკის ინსტიტუტი
ლიტერატურა
მეფარიშვილი, მარინა, სემიტური ენების ისტორიული გრამატიკა, ნაწ. 1: ფონეტიკა, ფონოლოგია: სალექციო კურსი; რედ. მარიამ ჩაჩიბაია; თბ. : უნივერსალი, 2008; ISBN 978-9941-12-157-9
რესურსები ინტერნეტში
თბილისის ივანე ჯავახიშვილის სახელობის სახელმწიფო უნივერსიტეტი. აღმოსავლეთმცოდნეობა
თბილისის ივანე ჯავახიშვილის სახელობის სახელმწიფო უნივერსიტეტი არაბისტიკის საბაკალავრო პროგრამა (მცირე დახასიათება)
თბილისის ივანე ჯავახიშვილის სახელობის სახელმწიფო უნივერსიტეტი არაბისტიკის საბაკალავრო პროგრამაზე სასწავლო საგნების ჩამონათვალი
პოზიტრონული გამოსხივება

პოზიტრონული გამოსხივება, იგივე ბეტა პლუს გამოსხივება — რადიოაქტიური გამოსხივების ერთ-ერთი ტიპი, რომელიც β+ სიმბოლოთი აღინიშნება. როდესაც ბირთვში პროტონი იშლება, იგი გარდაიქმნება ნეიტრონად და წარმოიქმნება პოზიტრონი და ელექტრონის ნეიტრინო(νe). ვინაიდან ემისიის დროს პროტონი იშლება, ამიტომაც გამოსხივების ეს ტიპი გვხვდება პროტონით მდიდან ბირთვებში. ბუნებაში β+ გამოსხივება იშვიათია, ძირითადად კოსმოსური სხივებისგან ვრცელდება, ასევე კალიუმ-40-ისგან, თუმცა იგი ძალზე იშვიათი კალიუმის იზოტოპია, რომელიც დედამიწაზე ამ ელემენტის 0,012%-ს შეადგენს.
პოზიტროული გამოსხივების მაგალითი. მაგნიუმ-23 იშლება ნატრიუმ-23-ად:
იხილეთ აგრეთვე
პოზიტრონი
რესურსები ინტერნეტში
The LIVEChart of Nuclides - IAEA with filter on β+ decay
სქოლიო
ბირთვული ფიზიკა
რადიოაქტიურობა
ბარლოვენტო

ბარლოვენტო — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ პალმაზე. ფართობი — 43,55 კმ². მოსახლეობა — 1897 კაცი (2022 წ.).
იხილეთ აგრეთვე
სანტა-კრუს-დე-ტენერიფეს მუნიციპალიტეტები
რესურსები ინტერნეტში
ბარლოვენტოს მუნიციპალიტეტის ოფიციალური საიტი
სქოლიო
სანტა-კრუს-დე-ტენერიფეს მუნიციპალიტეტები
სარიყამიშის ბრძოლა

სარიყამიშის ბრძოლა — რუსეთის არმიის მიერ კავკასიაში პირველი მსოფლიო ომის პერიოდში განხორციელებული ოსმალეთის წინააღმდეგ მიმართული ბრძოლა. მიმდინარეობდა 1914 წლის 9 (22) დეკემბრიდან 1915 წლის 4 (17) იანვრამდე.
1914 წლის 15 ნოემბერს რუსეთის არმიის სამი რაზმი თურქეთის სახელმწიფო საზღვარზე გადადის და იწყებს შეტევას ორი მიმართულებით:
ყარსი–ერზურუმი — სარიყამიშისა და ოლთისის რაზმები (სულ 6 დივიზია).
ერევანი–ელეშკირტი — ერევნის რაზმი (სულ 2 დივიზია, კავალერია).
ოსმალეთის არმიის მთავარსარდალმა ენვერ-ფაშამ დაგეგმა მეტად გაბედული ოპერაცია: თურქული მე-3 არმიის სამ საარმიო კორპუსს რუსული ქვედანაყოფები უნდა შეებოჭა სარიყამიშთან. ამ ამოცანის წარმატებით გადაჭრის შემთხვევაში იმედოვნებდნენ რუსეთის მიერ 1877-1878 წლების ომის შემდეგ მიერთებული ტერიტორიების დაბრუნებას, რეგიონში მცხოვრები მაჰმადიანი მოსახლეობის აჯანყებას, სამხრეთ კავკასიის გაწმენდასა და ბორჯომი-თბილისის მიმართულებით შეტევას.
თუმცა 22 დეკემბრის (4 იანვრის) შემდეგ მოვლენები სხვანაირად განვითარდა. დარუბანდის 154-ე ქვეით კაზაკთა ათასეულის მე-14 ასეულის მებრძოლებმა და ასმეთაურმა ტარას ვაშაკიძემ დაატყვევა თურქეთის III არმიის IX კორპუსის მთელი ხელმძღვანელობა, რამაც პრაქტიკულად გადაწყვიტა ბრძოლის ბედი. რუსულ არმიებს რამდენიმე დღე დასჭირდათ IX და X საარმიო კორპუსების დარჩენილი ნაწილების გასანადგურებლად.
სარიყამიშის ბრძოლაში მონაწილეობდა ქაქუცა ჩოლოყაშვილი. ჩოლოყაშვილის საკავალერიო ასეულს დაევალა სტრატეგიულად დიდი მნიშვნელობის მქონე სიმაღლის, „არწივის ბუდის“ აღება და დაცვა. მან ეს ბრძანება ბრწყინვალედ შეასრულა. ამ დროს გამოჩენილი გმირობისათვის ქაქუცა ჩოლოყაშვილი მხედრული წარჩინების ერთ-ერთი უმაღლესი ნიშნით, ოქროს სახელობითი ხმლით დააჯილდოვეს.
ლიტერატურა
გიორგი ჟუჟუნაშვილი, შაითან კაპიტანი, ჟურნ. „ისტორიანი“, № 5, 2011, მაისი,
Сарыкамыш. Краткий очерк декабрьской операции 1914 года
Мартиросян Д. Г. Саракамышская операция (12-24 декабря 1914 г.) // Военно-исторические исследования в Поволжье. Выпуск 7. Саратов, 2006. С.55-65
პირველი მსოფლიო ომის ბრძოლები
რუსეთ-ოსმალეთის ომები
ხალიკოთერიუმები

ხალიკოთერიუმები — ამომწყდარი კენტჩლიქოსნების ოჯახი ანცილოპოდების ქვერიგისა. რამდენადმე ცხენებს წააგვანან, მაგრამ წინა კიდურები უკანაზე გრძელი აქვთ; ქალა — დაგრძელებული, ძირითადი კბილები — დაბალგვირგვინიანი. წინა კიდურები ოთხთითა ან სამთითაა, უკანა — სამთითა. თითებზე ჩლიქების ნაცვლად ბრჭყალებია განვითარებული. გავრცელებული იყვნენ აფრიკის, ევრაზიისა და ჩრდილოეთ ამერიკის ტერიტორიაზე შუა ოლიგოცენიდან პლეისტოცენამდე (ჩრდილოეთ ამერიკაში უკვე შუა მიოცენში ამოწყდნენ). ყოფილ სსრკ-ში გვხვდებოდა ყაზახეთის, სამხრეთ უკრაინის, მოლდოვის, საქართველოს მესამეულ ნალექებში.
ლიტერატურა
კენტჩლიქოსნები
აშშ-ის სტატისტიკური აღწერის ბიურო

აშშ-ის სტატისტიკური აღწერის ბიურო — აშშ-ის ფედერალური სტატისტიკური სისტემის მთავარი სააგენტო, რომელზედაც დაკისრებულია აშშ-ის მოსახლეობის აღწერის ორგანიზებისა და განხორციელების პასუხიმგებლობა. იგი აგრეთვე აგროვებს და სტატისტიკურად ამუშავებს სხვა ეროვნულ დემოგრაფიულ და ეკონომიკურ მონაცემებს. აშშ-ის სტატისტიკური აღწერის ბიურო ფაქტობრივად, წარმოადგენს აშშ-ის ცენტრალურ სტატისტიკურ ორგანოს. ბიუროს მთავარი მისიაა აშშ-ის სტატისტიკური აღწერის ჩატარება ყოველ 10 წელიწადში ერთხელ. შეიქმნა 1903 წლის 1 ივლისს. შტაბ-ბინა მდებარეობს მერილენდის შტატის ქალაქ სუიტლენდში.
რესურსები ინტერნეტში
ოფიციალური საიტი
აშშ-ის სტატისტიკური აღწერის ბიურო
ქალეთის ღვთისმშობლის ეკლესია

ქალეთის ღვთისმშობლის ეკლესია — არქიტექტურული ძეგლი, საკულტო ნაგებობა თიღვის მუნიციპალიტეტის სოფელ ქალეთში, სასაფლაოზე. აგებულია გვიან შუა საუკუნეებში.
სოფლის სასაფლაოზე შემორჩენილია დარბაზული ეკლესიის ნანგრევი, ნაგები სხვადასხვა ზომის უხეშად თლილი ქვიშაქვის კვადრებით. ალაგ-ალაგ წყობაში გამოყენებულია წვრილი ქვაც.
ნაგებობა გეგმით სწორკუთხედს წარმოადგენს, აღმოსავლეთით დასრულებულია ნახევარწრიული აბსიდით. აბსიდის ჩრდილოეთით სწორკუთხა ნიშია. აბსიდის და კედლების სიმაღლე დაახლოებით 2-3 მეტრს აღწევს. ძლიერი დაზიანების გამო სარკმლები არ იკითხება.
სამხრეთი შესასვლელის მხოლოდ მარცხენა წირთხლია შემორჩენილი.
ინტერიერში და ძეგლის გარშემო ყრია დიდი ზომის ჩამონაშალი ქვა.
ლიტერატურა
შიდა ქართლი, ზნაურის (ყორნისი) რაიონის არქიტექტურული მემკვიდრეობა, ტ. II, 2004
თიღვის მუნიციპალიტეტის ტაძრები
კონსტანტინე გამსახურდია (პოლიტიკოსი)

კონსტანტინე გამსახურდია (პოლიტიკოსი)
კონსტანტინე გამსახურდია (დ. 24 ივნისი, 1961, თბილისი) — ქართველი დიპლომატი, მეცნიერი, პოლიტიკოსი. საქართველოს პირველი პრეზიდენტის, ზვიად გამსახურდიას ვაჟი.
1983 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი, ხოლო 1986 წელს — ასპირანტურა. 2008–2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.
რესურსები ინტერნეტში
დაბადებული 24 ივნისი
დაბადებული 1961
საქართველოს VII მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
თბილისში დაბადებულები